open-index/open-wikipedia-markdown huggingface dataset:
Devoll

**Devoll** môže byť:
*rieka v Albánsku, pozri Devoll (rieka)
*okres v Albánsku, pozri Devoll (okres)
Sústava astronomických konštánt

**Astronomické konštanty** sú konštanty používané pri astronomických výpočtoch, tvoriace ucelenú sústavu konštánt, vyjadrenú jednotkami sústavy SI a astronomickými jednotkami dĺžky, času a hmotnosti. Astronomickou jednotkou času je deň; 1 d = 86 400 s. Inou astronomickou jednotkou času je juliánske storočie, zodpovedajúce intervalu 36 525 d. Astronomickou jednotkou hmotnosti je hmotnosť Slnka (*M*☉). Astronomickou jednotkou dĺžky je AU, ktorá má v Gaussovej gravitačnej konštante k hodnotu 0,017 202 098 95, ak sa meria v astronomických jednotkách času a hmotnosti. Rozmer K2 zodpovedá rozmeru gravitačnej konštanty G (t. j. L3. M−1. T−2). Sústavu astronomických konštánt tvorí Gaussova gravitačná konštanta (definovaná), desať základných (primárnych) konštánt a odvodené konštanty. Medzinárodná astronomická únia odporúčala zaviesť tieto konštanty v ročenkách, katalógoch a vedeckých publikáciách od roku 1984 a používať ekvinokcium 2000,0 namiesto 1950,0. K sústave astronomických konštánt patria aj pomery hmotností Slnka k jednotlivým planétam (vrátane mesiacov planét). Niektoré údaje hmotností planét sa však od roku 1976 spresnili. 

Kategória:Astronómia
Fier

**Fier** môže byť:
*mesto v Albánsku, pozri Fier (mesto)
*okres v Albánsku, pozri Fier (okres)
*kraj v Albánsku, pozri Fier (kraj)
*rieka v Savojsku, pozri Fier (rieka)
Ekliptikálna šírka

**Ekliptikálna šírka** alebo **astronomická šírka** β je uhlová vzdialenosť hviezdy od ekliptiky, meraná pozdĺž šírkovej kružnice hviezdy v stupňoch od 0° do 90°, kladne k severnému pólu ekliptiky, záporne k južnému pólu ekliptiky. Jedna z ekliptikálnych súradníc hviezdy. 

## Pozri aj

* ekliptikálna dĺžka
* súradnicová sústava

Kategória:Astrometria
Kategória:Sférická astronómia
Palec (jednotka dĺžky)

**Palec** alebo **cól** (pre jednotky z anglofónnej oblasti aj **inch**, skratka: **in**, symbolom je ″, v prípade potreby môže byť použitý strojopisný symbol **"**) je názov jednotky dĺžky v rozličných sústavách mier.

Spravidla sa pohybuje od 2,3 do 3 cm. Dnes sa palce (cóly) najbežnejšie používajú v USA a Spojenom kráľovstve, kde od roku 1954/1956 platí tzv. anglický palec (2,54 cm). Pre Slovensko bol v minulosti relevantný najmä rakúsky cól (2,634 cm).

Dodnes sa na Slovensku používa napríklad pri vodoinštalačných súčiastkach alebo rozmeroch diskov a pneumatík. 

## Názvy v iných jazykoch
* angl.: inch
* nem.: Zoll
* hol.: duim
* fr.: pouce
* sp.: pulgada
* port.: polegada
* tal.: pollice
* čín.: čchul
* jap.: sun

## Prehľad niektorých palcov

## Pozri aj
* štvorcový palec
* kubický palec

## Referencie

Kategória:Jednotky dĺžky
Palec

**Palec** môže byť:
*prvý prst na rukách a nohách, pozri palec (prst)
*jednotka dĺžky, pozri palec (jednotka dĺžky)
*tvarová súčasť, ktorá prevádza posuvný alebo rotačný (kývavý) pohyb časti stroja, najmä zdviháku alebo vahadla, pozri palec (strojárstvo)
*vrch vo Vysokých tatrách Palec (Vysoké Tatry)
*hudobná rocková skupina Palec (rocková kapela)
Aponiho palác

**Aponiho palác** (staršie *Apponyiho palác*) je rokokový dom a národná kultúrna pamiatka v mestskej časti Staré Mesto v Bratislave, dnes je súčasťou Starej radnice.

## Dejiny
Palác dal postaviť v rokoch 17611762 gróf Juraj Ladislav Aponi (17361782) pre potreby svojich pobytov v Bratislave. V roku 1867 bol palác odkúpený mestom pre potreby magistrátu. Odvtedy patrila budova vždy do správy mesta alebo mestských organizácií. Počas existencie budovy na nej boli viackrát vykonané stavebné úpravy pre potreby mesta. V roku 2006 bolo rozhodnuté, že budova bude zrekonštruovaná, pretože si to vyžadoval jej stav. 27. apríla 2008 bol palác znovu sprístupnený verejnosti po dvojročnej rekonštrukcii v rámci podujatia *[[Bratislava pre všetkých]]*. V súčasnosti palác slúži Mestskému múzeu na prezentáciu dejín Bratislavy.

## Referencie

Kategória:Paláce v Bratislave
Kategória:Rokokové stavby na Slovensku
Kategória:Architektúra z 1762
Kategória:Aponiovci
Stagflácia

**Stagflácia** je stav, keď ekonomika vykazuje zároveň stagnáciu a infláciu.

Je to pojem z makroekonómie, ktorý vyjadruje obdobie s vysokou infláciou a zároveň národný produkt buď klesá alebo sa prinajmenšom nezvyšuje. Výkonnosť ekonomiky ani nerastie ani neklesá, nezamestnanosť sa udržiava na rovnakej úrovni, no napriek tomu cenová hladina rastie. 

Ide o zmiešaný typ inflácie. Prelínajú sa tu príčiny vyvolávajúce zmeny v agregátnom dopyte (AD), ako aj príčiny vyvolávajúce zmeny v agregátnej ponuke (AS). 

## Vznik
Vzniká ako dôsledok nákladmi tlačenej inflácie. Tento jav sa dá pozorovať aj pri procese odstraňovania inflačnej medzery.

## Pozri aj
*Slumpflácia

Kategória:Inflácia
Inch

**Inch** môže byť:
*jednotka dĺžky, pozri palec (jednotka dĺžky)
*v elektronike: polovodičový prvok s dvoma emitormi, jednou bázou a jedným kolektorom, pozri inch (polovodičový prvok)
Agregátny dopyt

**Agregátny dopyt** alebo **agregovaný dopyt** alebo **celkový dopyt** môže byť:
*v mikroekonómii: pozri pod dopyt
*v makroekonómii:: pozri agregátny dopyt (makroekonómia)
Agregátna ponuka

**Agregátna ponuka** alebo **agregovaná ponuka** alebo **celková ponuka** môže byť:
*v mikroekonómii: pozri pod ponuka (ekonómia)
*v makroekonómii: pozri agregátna ponuka (makroekonómia)
Has (okres)

thumb|Poloha okresu Has v Albánsku

**Has** (alb.: *Rrethi i Hasit*) je okres v Albánsku. Počet obyvateľov je 20 000 (2004 odhad), a rozloha 374 km². Nachádza sa v severovýchodnej časti krajiny, jeho hlavné mesto je Krumë.

V okrese je viacero obcí, ktoré poskytli pomoc v roku 1999 pri vojne v Kosove odohrávajúcej sa v Juhoslávii (napr. obec Vlahën).

Kategória:Okresy v Albánsku
Dynama-Minsk

**Dynama-Minsk** (po bielorusky) alebo **Dinamo-Minsk** (po rusky) môže byť:
* hokejový klub v Minsku, pozri HK Dynama-Minsk
* futbalový klub v Minsku, pozri FK Dynama-Minsk
* hádzanársky klub v Minsku, pozri HK Dynama-Minsk
Vladimír Hiadlovský

**Vladimír Hiadlovský** môže byť:

* bývalý slovenský hokejový brankár, dnes tréner (* 1960), pozri Vladimír Hiadlovský (hokejista, 1960)
* slovenský hokejový brankár, syn vyššie uvedeného (* 1979), pozri Vladimír Hiadlovský (hokejista, 1979)
* slovenský ekonóm a univerzitný pedagóg (* 1978), pozri Vladimír Hiadlovský (ekonóm)

Hiadlovský, Vladimír
Vlahën

**Vlahen** je obec v Albánsku v Kukësskom kraji v okrese Has. 

Je to obec s asi 300 domami s približne 3&nbsp;000 obyvateľmi. Známa sa stala tým, že prichýlila utečencov z Kosova počas vojny v Kosove. Vlahen obklopujú viaceré vrchy, najznámejšie sú Pashtrigu (2&nbsp;847 m. n. m.), Maja Gajrepit (1&nbsp;875 m. n. m.).

Kategória:Obce v Albánsku
Kavajë (okres)

thumb|Poloha okresu Kavajë v Albánsku

**Kavajë** (alb.: *Rrethi i Kavajës*) je okres v Albánsku. Počet obyvateľov je 105 000 (2004 odhad), a rozloha je 393 km². Nachádza sa na západe krajiny, Jeho hlavné mesto je Kavajë.

Kategória:Okresy v Albánsku
Kolonjë

thumb|Poloha okresu Kolonjë v Albánsku

**Kolonjë** (alb.: *Rrethi i Kolonjës*) je okres v Albánsku v kraji Korçë. počet obyvateľov je 17 000 (2004, odhad), s tradičnou Gréckou a Arumunskou (Arumuni alebo inak Kucovlasi) menšinou. Má rozlohu 805 km². Nachádza sa v juhovýchodnej časti krajiny, a jeho hlavné mesto je Ersekë, ďalšie mesto v okrese je Leskovik na juhu. Hraničí na východe s okresom Korçë, na východe s Gréckom konkrétne s prefektúrami Kastoria a Ioannina. Mesto Ersekë je postavené na úpätí vrchu Gramoz.

## Osady a usadlosti

Kategória:Okresy v Albánsku
Baštová ulica (Bratislava)

**Baštová ulica** je úzka ulica v Starom Meste v Bratislave v historickom centre mesta. Nachádza sa medzi Kapucínskou, Klariskou a Michalskou ulicou. Bola budovaná pozdĺž mestských hradieb.

## Pôvodné pomenovania
Jej prvé pomenovanie je z roku 1440, no vystriedala niekoľko názvov. Postupne sa volala v 1440 *Schlosser-Gasse (Zámočnícka)*, v 1676 *platea Seraria*, v 1740 *Henker-Gassl (Katova ul.)*, v 1742 *Häncker-gässl*, v 1757 *Freymanns-Gassel*, v 1779 *beym Freymann*, v 1792 *Zwinger Gassel (Baštová)*, v 1832 *Zwingergässchen*, v rokoch 1848 - 1850 na Halácsyho pláne *Zwinger Gässl*, v roku 1862 *Basteigasse*, v roku 1879 *Zwingergasse, Kekész utca* a od roku 1921 jej zostal súčasný názov *Baštová*, ako výsledok poslovenčenia názvu.

## História
Pôvodne bola obývaná najmä židovskou časťou obyvateľstva. Keď Židia v čase tureckých nájazdov ušli z mesta, mesto im až do roku 1848 zakázalo pobyt v meste. V roku 1760 bola na ulici vybudovaná studňa, v roku 1768 kanalizácia, v roku 1804 vodovodné potrubie. V roku 1880 mala ulica 10 domov a približne do súčasnej podoby sa dostala v roku 1938 regulačnou zastavovacou úpravou.

## Zaujímavosti
Baštová ulica je považovaná za najužšiu ulicu v Bratislave. Zaujímavá je aj tým, že v dome číslo 7 býval kedysi mestský kat.

## Významné budovy
Na ulici sa nachádzajú galérie (Nova, Open Gallery), reštaurácia (Michalská brána) a sídla rôznych spoločností (Nadácia otvorenej spoločnosti) a hotel (Tower Studio Apartment).

## Galéria

Baštová street in Bratislava, Staré Mesto, Bratislava I District.jpg|náhľad|pohľad z Michalskej ulice
Bratislava 045.jpg
Bratislava Baštová 07.jpg
Bratislava Baštová 02.jpg|náhľad|galéria Nova


## Referencie

 
## Iné projekty

## Externé odkazy
* Baštová ulica na mape Bratislavy

Kategória:Ulice v Starom Meste v Bratislave
Baštová ulica

**Baštová ulica** je ulica:
* v Bardejove, pozri Baštová ulica (Bardejov)
* v Bratislave, pozri Baštová ulica (Bratislava)
* v Brezne, pozri Baštová ulica (Brezno)
* vo Fiľakove, pozri Baštová ulica (Fiľakovo)
* v Kežmarku, pozri Baštová ulica (Kežmarok)
* v Komárne, pozri Baštová ulica (Komárno)
* v Košiciach, pozri Baštová ulica (Košice)
* v Levoči, pozri Baštová ulica (Levoča)
* v Modre, pozri Baštová ulica (Modra)
* v Prešove, pozri Baštová ulica (Prešov)

Kategória:Rozlišovacie stránky – Ulice
Zoznam filmových článkov/4

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 44
4400

Kategória:Zoznamy filmových článkov
Krujë (okres)

thumb|Poloha okresu Krujë v Albania

**Krujë** (alb.: *Rrethi i Krujës*) je okres v Albánsku. Počet obyvateľov je 64 000 (2004, odhad), a rozloha 372 km². nachádza sa na západnej centrálnej časi krajiny, jeho hlavné mesto je Krujë. Ďalšie mestá v okrese sú Fushë-Krujë, Mamurras, a Milot.

Kategória:Okresy v Albánsku
Michel Godet

**Michel Godet** (* 9. apríl 1948) je francúzsky prognostik a futurológ, ktorý sa zaoberá strategickou prospektívou, strategickým plánovaním, metodológiou prognózovania a vytváraním alternatívnych scenárov budúceho vývoja. Je profesorom strategickej prospektívy na Conservatoire national des arts et métiers (National Conservatory for Arts and Industries) v Paríži vo  Francúzsku.

## Dielo
Je autorom kníh o prognózovaní a scenárovom plánovaní 

* *The Crisis in Forecasting and the Emergence of the Prospective Approach* (1979)
* *Prospective et Planification Stratégique* (1985)
* *Scenarios and Strategic Management* (1987)
* *Futures Studies. A Tool.Box for Problem Solving* (spoluautor) (1991)
* *De l´anticipation l´action* (1991)
* *L´avenir autrement* (1991)
* *From Anticipation to Action. A Handbook of Strategic Prospective* (1993)
* *La Pensée unique, le vrai procès*, za kom Françoise Thom, Jean-Pierre Thiollet... (1998)
* *Creating Futures. Scenario Planning as a Strategic Management Tool* (2001)

## Externé odkazy
* http://www.cnam.fr/lipsor/lips/conferences/cv.php 

Kategória:Narodenia v 1948
Kategória:Francúzski ekonómovia
Kategória:Futurológovia
Kategória:Prognostici
Kategória:Francúzski spisovatelia
Korçë (okres)

thumb|Poloha okresu Korçë v Albánsku

**Korçë** (alb.: *Rrethi i Korçës*, grécky Επαρχία Κορυτσάς-Eparchia Koritsas, arumunsky *Districtul di Corceao*), je okres (rrethe) v Albánsku. Počet obyvateľov je 194 000 (2004, odhad) tvorených hlavne Arumunmi a Grékmi.

## Geografia
Rozloha 2 180 km², je to druhý najväčší okres v Albánsku. 

Leží na juhovýchode albánska v kraji Korçë, od 40,45 (40°27') do 40,95 (40°57') severnej šírky a od 21,0833 (21°4') do 20,31667 (20°19') východnej dĺžky, jeho hlavné mesto je Korçë. 

Susedí na severe s okresom Pogradec a s Macedónskom, na východe s Gréckom, konkrétne s prefektúramy Florina (Grécka Macedónia), na juhovýchode s okresom Devoll, na juhozápade s okresom Kolonjë a Përmet, a na západe sú okresi Gramsh a Skapar. Ďalšie mesto v okrese je Maliq.

## Obyvateľstvo
:Celkovo: 193 992; 50 786 rodín
::mesto Korçë: 74 370; 23 082 rodín
::mesto Maliq: 5 361; 1 388 rodín
:menších oblastí: 15
:obcí: 151

Kategória:Okresy v Albánsku
Robert Ayres

**Robert Underwood Ayres** (* 29. jún 1932, Plainfield, New Jersey, USA) je americký ekonóm, prognostik, futurológ a systémový analytik.

## Profil
Zaoberá sa problémami budúcnosti, technologickými trendmi a ich socio-ekonomickými dopadmi. Pôsobil na Hudson Institute, kde sa zaoberal technologickým prognózovaním. Pôsobí ako profesor inžinierstva a verejnej politiky na Carnegie-Mellon University. Pôsobí tiež ako zastupujúci vedúci na Technology-Economy-Society Program na International Institute for Applied Systems Analysis (IASA) v Laxenburgu v Rakúsku. Je členom Americkej ekonomickej asociácie - American Economic Association.

## Dielo
Napísal knihy 
* *Technological Forecasting and Long Range Planning* (1969)
* *Uncertain Futures. Challenges for Decision Makers* (1979)
* *Robotics: Applications and Social Implications* (spoluautor) (1982)
* *The Next Industrial Revolution* (1984)
* *Information, Entropy and Progress* (1994)
* *Turning Point. The End of the Growth Paradigm* (1998)

## Bibliografia
### Knihy
* Ayres, Robert U.: On Technology Forecasting. Hudson Institute, Hormon-on-Hudson, New York 1966
* Ayres, Robert U.: Technological Forecasting and Long-Range Planning. McGraw-Hill, New York 1969

Kategória:Futurológovia
Kategória:Ekonómovia USA
Kategória:Osobnosti z New Jersey
Gerald Barney

**Gerald O. Barney** je americký futurológ a prognostik.

## Profil
Je zakladateľom a výkonný riaditeľom Institute for 21st Century, ktorý v roku 1993 premenoval na The Millennium Institute. Žije v Arlingtone vo Virginii v USA.

## Dielo
Je autorom kníh a publikácií

* *The Global 2000 Report to President. Entering the 21st Century* (editor) (1980)
* *Proceedings of the Second International Meeting on 21st Century Studies. Vol. I.: Global Studies* (spolueditor) (1989)
* *Proceedings of the Second International Meeting on 21st Century Studies. Vol. II.: America* (spolueditor) (1989)
* *Proceedings of the Second International Meeting on 21st Century Studies. Vol. III.: Asia / Pacific* (spolueditor) (1989)
* *Proceedings of the Second International Meeting on 21st Century Studies. Vol. IV.: Europe* (spolueditor) (1989)
* *Managing a Nation. The Microcomputer Software Catalog* (spolueditor) (1989) (1991)
* *Global 2000 Revisited. What Shall We Do ?* (1993)
* *Threshold 2000. Critical Issues and Spiritual Values for a  Global Age* (1999)

## Bibliografia
### Správy
* Barney, Gerald O.(Study Director): The Global 2000. Report to the President. Entering the Twenty-First Century. Volumes 1.,2. And 3., The Council on Environmental Quality and the Department of State. U.S. Government Printing Office, Washington, D.C. 1980
* Barney, Gerald O., Blewett, Jane, Barney, Kristen R.: Global 2000 Revisited. What shall we do ? The Critical Issues of the 21st Century. Millennium Institute, Arlington 1993
* Barney, Gerald O., Blewett, Jane, Barney, Kristen R.: Threshold 2000. Critical Issues and Spiritual Values for a Global Age. Millennium Institute, Arlington, CoNexus Press, Grand Rapids 1998

## Odkazy
* http://www.millenniuminstitute.net/boardstaff/barneygst.html 

Barney, Gerald
Barney, Gerald
Palác Leopolda de Pauliho

thumb|Palác Leopolda de Pauli

**Palác Leopolda de Pauliho** je palác na Ventúrskej ulici 11 v Starom Meste v Bratislave.

Bol postavený v rokoch 17751776 pre hlavného správcu cisárskych majetkov, Leopolda de Pauli na bývalom kráľovskom pozemku. Postavil ho architekt František Römish. Ako jediný vnútromestský palác mal záhradu, dokonca s rokokovým hudobným pavilónom. V salóne na prvom poschodí tu 28. novembra 1820 ako 9-ročný koncertoval Franz Liszt. V rokoch 19601968 bol zrekonštruovaný, podľa projektov architekta Alojza Daříčka st. a sprístupnený v roku 1969.

Dnes tu sídli Univerzitná knižnica v Bratislave.

## Galéria

Súbor:Blava 2007-3-28-36.jpg|Označenie paláca
Súbor:Blava 2007-3-28-37.jpg|Pamätná tabuľa, Franz Liszt, osadená v roku 1961


## Referencie

Kategória:Paláce v Bratislave
Kategória:Architektúra z 1776
Kategória:Univerzitná knižnica v Bratislave
Pawerov dom

right|thumb|Pawerov dom, čiastočne obnovená fasáda

**Pawerov dom** je starý meštiansky dom na Hlavnom námesti v Starom Meste v Bratislave. Dnes je súčasťou budovy Starej radnice, ktorá vznikla spojením Pawerovho domu, Ungerovho domu, Jakubovho domu a Aponiho paláca. Pawerov dom sa nachádza vľavo od Ungerovho a vpravo od Jakubovho domu.

Dom si dal postaviť ešte pred rokom 1422 mešťan Hans Pawer. V súčasnosti je čiastočne obnovená jeho fasáda z prvej polovice 15. storočia. Bol postavený o niečo neskôr ako susedné domy. Na mieste súčasného domu pôvodne bola záhrada a ulička medzi dvoma domami.

Kategória:Budovy v Bratislave
Kukës (okres)

thumb|Poloha okresu Kukës v Albánsku

**Kukës** (alb.: *Rrethi i Kukësit*) je okres v Albánsku. Počet obyvateľov je 64 000 (2004, odhad) a rozloha 956 km². Nachádza sa na severovýchode krajiny, jeho hlavné mesto je Kukës.

Kukës má strategickú pozíciu medzi Kosovom (Rezolúcia OSN 1245) a Albánskom. Staré mesto Kukës je pod vodou od roku 1978, kedy bola postavená priehrada. Táto priehrada reguluje stav vody v ďalších dvoch priehradách (jazerách).

Kategória:Okresy v Albánsku
Kurbin (okres)

thumb|Poloha okresu Kurbin v Albánsku

**Kurbin** (alb.: *Rrethi i Kurbinit*) je okres v Albánsku v kraji Lezhë. Počet obyvateľov je 54 000 (2004 odhad), a rozloha je 235 km². Nachádza sa na západe krajiny, hlavné mesto je Laç.

Kategória:Okresy v Albánsku
Zoznam geografických článkov/X

Tento index bol automaticky vygenerovaný podľa tejto kategorizácie. Obsahuje **5** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## xa
XaintraillesXaintrayXambesXanton-Chassenon

## xi
Xingu (rieka)

Kategória:Zoznamy geografických článkov
Kuçovë (okres)

thumb|Poloha okresu Kuçovë v Albánsku

**Kuçovë** (alb.: *Rrethi i Kuçovës*) je okres v Albánsku. Počet obyvateľov je 35 000 (2004 odhad), a rozloha 112 km². Nachádza sa v strede krajiny, jeho hlavné mesto je Kuçovë.

## Popis
Okres Kuçovë je hlavné centrum ropného priemyslu v Albánsku. Oblasť a mesto Kuçovë boli budované za pomoci Sovietskeho zväzu v päťdesiatych rokoch minulého storočia. Je to zaujímavá oblasť pre štúdium komunistickej architektúry a plánovania. Hoci veľká časť ropných zariadení prečkalo socialistické obdobie boli dokončené (zrekonštruované) po skončení studenej vojny Talianmi. Dnes je už len veľmi málo ropných zriediel aktívnych, aj keď sa nájdu žriedla, ktoré stále vytekajú (vyvierajú) na povrch. 

Oblasť v postkomunistických časoch dopadla veľmi zle. Veľa podnikov a závodov napojených na ropný priemysel a ťažné veže v okolí sú opustené a zanedbané. Okres je badateľne chudobnejší ako okolité okresy napr. Berat. Okres Kuçovë je málo zaujímavý pre turizmus, a zariadenia pre návštevníkov sú slabé aj na tamojší štandard. Turisti skôr končia v okolitých okresoch ako Berat.

Kuçovë bolo strategickou uzavretou oblasťou (vojenská oblasť), bola tam zriadená letecká základňa, najväčšia v Albánsku, so stíhacími lietadlami MiG-15. V 50. rokoch 20. storočia bola veľmi aktívna, no v roku 2005 bola uzavretá.

Kategória:Okresy v Albánsku
Mauzóleum Chatama Sofera

**Mauzóleum Chatama Sofera** je hrobka Chatama Sofera (1762–1839), rabína bratislavskej židovskej obce a predstaviteľa tradičného židovského učenia v Bratislave na nábreží L. Svobodu. Predstavuje pútnické miesto Židov. Otvorené bolo v roku 2002 na 240. výročie jeho narodenia. Objekt je v nominácii na zápis do svetového dedičstva UNESCO.

Nachádza sa na mieste najstaršieho židovského cintorína v Bratislave, ktorý bol založený v 17. storočí, keď rodina Pálfiovcov povolila Židom pochovávať ich zosnulých blízko hradného opevnenia. Bol využívaný až do roku 1847. V roku 1942, po veľkej povodni bola väčšina hrobov zatopená. Zachovalo sa len 23 hrobov a 41 náhrobných kameňov, vrátane hrobu rabína Chatama Sofera. 

Cez druhú svetovú vojnu sa po úpravách komunikácie a výstavbe tunela ocitol hlboko pod úrovňou terénu, až ho napokon zakryli betónovým stropom. Zmena politického zriadenia na Slovensku po roku 1989 a finančné príspevky od Židov z celého sveta umožnili rekonštrukciu objektu. Posunutie električkovej trate poskytlo priestor pre výstavbu pietneho miesta. Vytvorili sa priestory pre návštevníkov a hroby sa zrekonštruovali.

Nové architektonické riešenie Ing. Arch. Martina Kvasnicu (* 1958) pôsobivo využilo fakt, že hroby sú už v podzemí, a nad nimi vznikol pahorok so sklenými stélami. Do hrobky sa vstupuje lávkou cez územie pôvodného cintorína pokrytého vrstvou jemného štrku. Lávka vstupuje do zhora otvoreného čierneho hranola z pohľadového betónu, stvárňujúceho hrobku. Hranol je symbolom prepojenia súčasnosti a minulosti, či profánnej a sakrálnej architektúry. 

Vnútri je priestor so sklenou stenou s výhľadom na hrobový areál pre tých, ktorým náboženské predpisy nedovoľujú vstúpiť na pôdu cintorína. Z neho vedie oceľové schodisko až k hrobom, kde púť končí.

Stropom nad hrobmi symbolicky prestupujú sklenené platne vonkajších stél, ktoré prenikajú na povrch a zároveň presvetľujú priestor. 

Architektúra vyzdvihuje osobitosť miesta, ktoré je pre Soferov celosvetový význam miestom návštev z celého sveta.

## Ocenenia
* Cena ABF Slovakia 2003 
* Cena časopisu pamiatky a múzeá 2003 
* Cena Mies van der Rohe 2003 - (nominácia)
* Cena časopisu ARCH 2002 - (nominácia)
* Cena Dušana Jurkoviča 2002 - (nominácia)

## Galéria

Mauzóleum Chatama Sófera 2.jpg|Bočný pohľad na Mauzóleum Chatama Sofera
Mauzóleum Chatama Sófera 3.jpg|Zhora otvorený čierny hranol z pohľadového betónu
Mauzóleum Chatama Sófera 4.jpg|Pôsobivý vstup do objektu


## Iné projekty

## Zdroje
* Dulla M.: *Slovenská architektúra od Jurkoviča po dnešok,* Bratislava: Perfekt, 2007.
* Dulla M., Moravčíková H.: *Architektúra Slovenska v 20. storočí*, Bratislava: Slovart, 2002.
* www.for.sk

## Ďalšia literatúra
*  (²2012. )

## Externé odkazy
* Pamätník Chatama Sofera

Kategória:Cintoríny v Bratislave
Chatam Sofer
Kategória:Židovské pamiatky na Slovensku
Kategória:Židovské múzeá
Kategória:Židovské cintoríny na Slovensku
Kategória:Staré Mesto (Bratislava)
Autobracketing

**Autobracketing** je funkcia prítomná na pokročilejších fotoaparátoch.

Pri použití tejto funkcie urobí fotoaparát niekoľko snímok v sérii (zvyčajne 3 – 5), každý s odlišným nastavením expozície. Expozícia jednotlivých snímok je zmenená obvykle o 1/3-1EV, podľa nastavenia fotoaparátu.

Funkcia je určená k vyhotoveniu expozične odlišných snímok tam, kde si fotograf nie je istý správnou expozíciou a chce vybrať najlepšiu snímku až neskôr. Najčastejšie je využívaná pri filmových fotoaparátoch, kde nie je možná kontrola snímok hneď po odfotení na displeji ako u digitálnych fotoaparátov, napríklad pomocou histogramu.

U digitálnych fotoaparátov sa niekedy vyskytuje WB autobracketing, slúžiaci k vytvoreniu viacerých súborov toho istého snímku posunutím vyváženia bielej farby. AEB sa môže použiť aj na neskoršiu úpravu typu HDR v počítači.

 
Kategória:Fotografia
George Friedman

**George Friedman** (* 1. február 1949, Budapešť, Maďarsko) je americký spravodajský odborník na národnú bezpečnosť.

## Profil
Je zakladateľ a šéf poprednej americkej súkromnej konzultačnej spravodajskej agentúry Stratfor (Strategic Forecasting), ktorú založil v roku 1996. 

## Dielo
Vydal sám alebo so spoluautormi viaceré knihy, ktoré sa stali bestsellermi ako 
* *The Future of War: Power, Technology and American World Dominance in the 21st Century* (1997)
* *The Intelligence Edge: How to Profit in the Information Age* (1997)
* *America´s Secret War: Inside the Hidden Worldwide Struggle Between America and Its Enemies* (2004)
* *The Next Hundred Years: A Forecast for the 21st Century* (2007) 

## Bibliografia
* Friedman, George, Friedman, Meredith: The Future of War: Power, Technology and American World Dominance in the Twenty-First Century. Crown Publishers, 1996, ISBN 0-517-70403-X. St. Martin's Griffin, 1998, ISBN 0-312-18100-0
* Friedman, George, Friedman, Meredith, Chapman, Colin, Baker, Jr., John: The Intelligence Edge: How to Profit in the Information Age. Crown, 1997, ISBN 0-609-60075-3
* Friedman, George: America's Secret War: Inside the Hidden Worldwide Struggle Between the United States and Its Enemies. Doubleday, 2004, ISBN 0-385-51245-7. Reprint edition, Broadway 2005, ISBN 0-7679-1785-5
* Friedman, George: The Next Hundred Years: A Forecast for the 21st Century. Doubleday, 2007, ISBN 0-385-51705-X
* Friedman, George: The Storm Before the Calm: America´s Discord, the Coming Crisis of 2020s, and the Triumph Beyond. Doubleday, New York, 2020. ISBN 978-0385540490

## Iné projekty

## Externé odkazy
*George Friedman at Geopolitical Futures
*''New York Times Magazine'' profile of George Friedman

Kategória:Futurológovia
Kategória:Prognostika
Kategória:Geopolitika
Kategória:Informačná spoločnosť
Kategória:Členovia Republikánskej strany (USA)
Kategória:Osobnosti z Budapešti
Lezhë (mesto)

**Lezhë** alebo **Lezha** (, ) je mesto v severozápadnom Albánsku. Počet obyvateľov bol v roku 2004 odhadom 17 000.

Je hlavným mestom okresu Lezhë a zároveň aj hlavným mestom kraja Lezhë, ktoré založil Gjergj Kastrioti známy ako Skanderbeg, ktorý tu v 60. rokoch 15. storočia zomrel, a je tu tiež postavený jeho pamätník.

Mesto bolo postavené ako spojnica regiónov Albánska. Mestom prechádza dôležitá cesta Tirana - Shkodër, hlavná železničná trať a nachádza sa tu priemysel spracovania medi. Preteká ním rieka Drin.

Pri Lezhë sa tiež nachádza letovisko Shëngjin. Aj keď je centrum mesta výstavné, predmestie a okolie je úbohé, miestami sa vyskytujú i slumy.

## Iné projekty

## Externé odkazy
* Lezha Online 

Kategória:Mestá v Albánsku
Farebná teplota

**Farebná teplota** charakterizuje spektrum bieleho svetla. Svetlo určitej farebnej teploty má farbu tepelného žiarenia vydávaného čiernym telesom, zahriatym na túto teplotu.

center|Znázornenie spektra s farebnou teplotou.
Farebná teplota sa meria v kelvinoch, nasledujú príklady farebných teplôt rôznych svetelných zdrojov:
* 1200 K: sviečka
* 2800 K: žiarovka, Slnko za východu a západu
* 3000 K: štúdiové osvetlenie
* 5000 K: zvyčajné denné svetlo, žiarivka
* 5500 K: fotografické blesky; toto je zvyčajná farebná teplota používaná v profesionálnej fotografii
* 6000 K: jasné poludňajšie svetlo
* 7000 K: mierne zamračená obloha
* 8000 K: oblačno, hmlisto (mraky zafarbujú svetlo do modra)
* 10 000 K: veľmi zamračená obloha alebo len modré nebo bez slnka

Človek svoje vnímanie farieb prispôsobuje svetlu – biely papier vníma ako biely, aj keď je vplyvom osvetlenia zafarbený. Fotoaparáty a kamery sa oproti tomu musia na farebnú teplotu nastavovať – aj moderné digitálne fotoaparáty sú spravidla schopné vyváženie bielej odhadnúť automaticky, ale v niektorých situáciach je výhodné prostredie napevno nastaviť – často sa tak dá predísť napríklad oranžovému zafarbeniu snímok odfotených za osvetlenia žiarovkou.

Filmový materiál je oproti tomu väčšinou nakalibrovaný na denné svetlo a farebné tónovanie sa upravuje buď špeciálnymi filtrami alebo dodatočne pri vyvolávaní v laboratóriu.

 
Kategória:Farby
Kategória:Fotografia
Kategória:Osvetlenie
Bokeh

thumb|Ukážka bokehu za dievčaťom.

Výrazom **bokeh** (z ) sa vo fotografii označujú estetické kvality častí snímok, ktoré sa nachádzajú mimo roviny ostrosti. Vzhľad a tvar *rozptylových krúžkov* (oblastí, do ktorých sa zobrazí nezaostrený bod) ovplyvňuje veľké množstvo faktorov, mimo iných konštrukcia objektívu, tvar a počet lamiel clony a nastavené zaclonenie.

Za príjemne pôsobiace sú obvykle považované rovnomerne osvetlené rozptylové krúžky s neostrými okrajmi, rušivo naopak pôsobia ostro ohraničené mnohouholníky, ktoré vznikajú pri výraznejšom zaclonení, ak má clona v objektíve malý počet lamiel; tento efekt do istej miery obmedzuje použitie zakrivených lamiel. Samotná veľkosť otvoru clony samozrejme ovplyvňuje aj hĺbku ostrosti, takže čím viac je clona otvorená, tým sú rozptylové krúžky väčšie. Efekt je možné dosiahnuť aj úpravu obrázku v grafickom editore.

[thumb|Objektív [Nikkor 35mm f/2 so šesťuholníkovou clonou.]]
Charakteristický bokeh sprevádzajú zrkadlové objektívy, pracujúce na princípe známom z hvezdárskych ďalekohľadov; použitie zrkadla predlžuje dráhu svetla v sústave a tak umožňuje vytvárať relatívne ľahké teleobjektívy s ohniskovou vzdialenosťou až 1 000 mm. Táto výhoda je znegovaná zobrazením neostrých oblastí snímky do tvaru medzikružia http://ray3d.free.fr/Rubinar500/e00056.html, ktoré väčšina fotografov považuje za značne nepríjemné.

V roku 2016 bol predstavený iPhone 7 Plus spoločnosťou Apple, ktorý tento efekt vytvára svoji dvojšošovkovým fotoaparátom. Režim Portrét vďaka kombinácií dvoch fotoaparátov, ktoré má iPhone 7 Plus, softvérovo rozoznáva popredie, ako aj pozadie snímaných objektov, a následne vyhodnocuje ich polohu. Softvér následne rozostrí pozadie, ktoré vlastne simuluje bokeh efekt u zrkadloviek. Tento efekt samozrejme podporuje aj niekoľko aplikácií, tie však na rozdiel od režimu Portrét fungujú na technológií rozoznávania podobností a detekcií hrán, pričom iPhone 7 Plus využíva pokročilú technológiu z oboch fotoaparátov.

## Pozri aj
* fotografický objektív
* clona

## Iné projekty
 

## Externé odkazy
* Bokeh na Paladixe
* Pojmy: Bokeh  na stránkach DigiNeff
* Detailný rozbor bokehu  na webe Paula van Walreeho 
* Ukážka fotografií a režimu portrét iPhone 7 Plus  (appleportal.sk)

Kategória:Fotografia
Stratfor

**Stratfor (Strategic Forecasting)** je americká súkromná konzultačná spravodajská agentúra. 

Je priekopníkom na poli súkromného spravodajstva. Býva nazývaná aj ako tieňová CIA. Bola založená v roku 1996 americkým spravodajským expertom a odborníkom na národnú bezpečnosť Georgeom Friedmanom.
George Friedman je v súčasnej dobe šéfom Stratforu. 

## Profil
Stratfor sídli v Austine v Texase, má úrady vo Washingtone DC a má globálnu sieť spravodajských zdrojov. Poskytuje geopolitické analýzy a prognózy korporáciam, vládam, finančným inštitúciam i jednotlivcom. Zameriava sa na geopolitické spravodajstvo, obchodné spravodajstvo a problémové spravodajstvo.

## Desaťročné prognózy
Stratfor uverejňuje každých päť rokov prognózy na najbližšie desaťročie. Prognózy sú prístupné iba klientom Stratforu a sú na rozdiel od podobných prognóz CIA predávané. Hlavné závery týchto prognóz bývajú v stručnej podobe uverejnené v médiach. 
Stratfor doteraz vypracovala tri desaťročné prognózy:
* *Stratfor 1995-2000 Decade Forecast*
* *Stratfor 2000-2010 Decade Forecast*
* *Stratfor 2005-2015 Decade Forecast*

## Prognóza Stratfor na roky 2005-2015
Stratfor uverejnila 14. februára 2005 prognózu geopolitického vývoja sveta do roku 2015  nazvanú Stratfor 2005-2015 Decade Forecast. Táto prognóza predpovedá úpadok Číny a Ruska, vzostup Japonska a dezintegráciu Európskej únie.

Prognózy sa momentálne nepotvrdili

## Externé odkazy
* Oficiálna stránka

Kategória:Futurologické organizácie
Kategória:Prognostika
Kategória:Geopolitika
Lezhë (okres)

thumb|Poloha okresu Lezhë v Albánsku

**Lezhë** (alb.: *Rrethi i Lezhës*) je okres v Albánsku. Počet obyvateľov je 68 000 (2004 odhad), a rozloha 479 km². Nachádza sa na severozápade krajiny, jeho hlavné mesto je Lezhë. Okrem hlavného mesta je v tomto okrese už len jedno mesto, a to Shëngjin.

Lezhë je v severnom Albánsku v regióne s tisícročnou históriou.

V okrese Lezhë sa nachádza niekoľko vysokých vrchov. Oblasť vrchov Kashnjeti alebo Malsise, Rubik. Sú národnou pýchou podobne ako oblasť polí Lezhe-Shkoder (Zadrime, Kallmeti, Torovice), a Lezhe-Mat (Manati, Spiten, Zejmen, Tale). Na západe omýva pobrežie jadranské more. V tomto okrese sa nachádza jeden z troch najväčších prístavov v Albánsku Shëngjin. V okrese Lezhë sa do Jadranského mora vlieva najväčšia rieka Drin. 
 

Kategória:Okresy v Albánsku
Lushnjë (okres)

**Lushnjë** (Alb.: *Rrethi i Lushnjës*) je okres v Albánsku. Počet obyvateľov je 143 000 (2004, odhad), a rozloha 712 km². Nachádza sa na západe krajiny, jeho hlôavné mesto je Lushnjë. Ďalším mestom v okrese je Rrogozhinë.

Kategória:Okresy v Albánsku
Malësi e Madhe (okres)

thumb|poloha okresu Malësi e Madhe v Albánsku.

**Malësi e Madhe** (alb.: *Rrethi i Malësisë së Madhe*) je okres v Albánsku v kraji Shkodër. Počet obyvateľov je 37 000 (2004 odhad), a rozloha je 897 km². Nachádza sa na severe krajiny, hlavné mesto je Koplik.

Kategória:Okresy v Albánsku
Pankratický objektív

frame|right|Zoom v akcii.

**Pankratický objektív** (iné názvy: **zoom**, **transfokátor**, **variobjektív**) je objektív s premenlivou ohniskovou vzdialenosťou. Je tak možné pomocou jediného objektívu prechádzať napríklad zo širokouhlej snímky na snímku teleobjektívom. Daňou za jednoduché nastavovanie ohniskovej vzdialenosti býva, v porovnaní s objektívmi pevnej ohniskovej vzdialenosti, horšia kvalita obrazu.

## Delenie

Zoomy pre fotoaparáty sa tradične delia do nasledujúcich skupín:
; Širokouhlý zoom 
: Objektív, ktorého najdlhšia ohnisková vzdialenosť je menšia ako u základného objektívu (50mm pri kinofilme).
: Pokrýva rozsah obvykle od výrazne širokouhlého po mierne širokouhlý záber.
; Základný zoom
; Štandardný zoom
: Objektív, ktorého rozsah ohniskových vzdialeností pokrýva najpoužívanejšiu oblasť od mierne širokouhlého objektívu až po mierny teleobjektív.
; Telezoom
: Objektív, ktorého dlhšia ohnisková vzdialenosť je vyššia ako u základného objektívu.
: Pokrýva rozsah obvykle od mierného teleobjektivu vyššie.
; Ultrazoom 
: Objektív s výrazne širším rozsahom ohniskových vzdialeností ako obvyklých 2x-4x. Súčasné ultrazoomy pre fotoaparáty majú bežne rozsah 10x-12x.
: Pokrýva obvykle oblasť od stredne širokouhlého záberu až po výrazný teleobjektív.
: Výraz sa používa taktiež pre fotoaparát s nevymeniteľným objektívom tohto typu.

Zoomy s ešte podstatne väčšími rozsahmi sa bežne používajú u videokamier a filmových kamier, kde vďaka menším rozmerom a hlavne nižšiemu rozlíšeniu snímacieho prvku neprekáža degradácia kvality obrazu.

Kategória:Fotografia
Transfokátor

**Transfokátor** alebo **zoom** môže byť:
* druh objektívu, pozri pankratický objektív
* vo výpočtovej technike: zariadenie/program na transfokáciu, teda postupnú zmenu miery celého obrazu, pozri transfokácia
Župan

**Župan** môže byť
* (dlhý) pohodlný domáci plášť, pozri župan (odev)
* titul administratívnej funkcie v strednej a juhovýchodnej Európe, spravidla najvyšší predstaviteľ župy, pozri župan (funkcia)
* neoficiálne: najvyšší predstaviteľ samosprávneho kraja na Slovensku, pozri pod samosprávny kraj
* v kulinárstve (hovorovo): cestový obal u niektorých jedál, napr. jablká v župane
* priezvisko:
** Franta Župan, český spisovateľ a pedagóg (18581929)
** Vladimír Župan, ukrajinský klavirista, skladateľ a vysokoškolský pedagóg (* 1955)

## Pozri aj
* Zupan, priezvisko
* Županič, priezvisko
John Brockman

**John Brockman** (* 16. február 1941, Boston, Massachusetts, USA) je americký publicista a spisovateľ.

## Profil
Je autorom alebo editorom deväťnástich kníh. Je zakladateľom literárnej a softwarovej agentúry Brockman, Inc. Preslávil sa knihami Digerati (1996), Tretia kultúra (1995) a Budúcich päťdesiať rokov (2002). Žije v New Yorku.

## Dielo
* *The Third Culture. Beyond Scientific Revolution* (1995)
* *Digerati. Encounters With the Cyber Elite* (1996)
* *The Next Fifty Years. Science in the First Half of the Twenty First Century* (editor) (2002)

### Knihy v českom jazyku
* Brockman, John (editor): Příštich padesát let. Věda v první polovine 21.století. Argo, Dokořán, Praha 2004

## Externé odkazy
*Biografia 

Kategória:Futurológovia
Kategória:Vedecká publicistika
Kategória:Osobnosti z Bostonu (Massachusetts)
Digerati

**Digerati** je pomenovanie, ktoré označuje digitálnu alebo kybernetickú elitu, pracovníkov, mysliteľov a spisovateľov s mimoriadným vplyvom v oblasti vývoja a architektúry kyberpriestoru. Slovo digerati použil publicista John Brockman vo svojej knihe Digerati. Encounters With the Cyber Elite, ktorú publikoval v roku 1996. Slovo vzniklo spojením anglických slov digital a literati. 

## Predstavitelia
Medzi digeratov patria John Brockman, Stewart Alsop, John Perry Barlow, Stewart Brand, David Bunnell, Doug Carlston, Denise Caruso, Steve Case, Greg Clark, John Doerr, John C. Dvorak, Esther Dyson, Bill Gates, David Gelernter, Mike Godwin , W. Daniel Hills, David R. Johnson, Brewster Kahle, Kevin Kelly, Jaron Lanier, Ted Leonsis, John Markoff, Stewart McBride, John McCrea, Scott McNealy, Jane Metcalfe, Jerry Michalski, Nathan Myhrvold, Kip Parent, Howard Rheingold, Louis Rossetto, Doug Rowan, Paul Saffo, Bob Stein, Cliff Stoll, Linda Stone, Lew Tucker, Sherry Turkl, Dave Winer, Richard Saul Wurman.

## Bibliografia
### Knihy
Brockman, John: Digerati. Encounters With the Cyber Elite. Hardwired, 1996

Digerati
Digerati
Kevin Kelly

**Kevin Kelly** (* 1952, Pensylvánia, USA) je americký publicista a vizionár.

## Profil
Pôsobil ako editor a vydavateľ Whole Earth Review, predtým CoEvolution Quarterly. Pôsobil tiež ako výkonný redaktor časopisu Wired. Je zaraďovaný medzi elitu digitálneho sveta, nazývanú tiež digerati.

## Dielo
Je autorom kníh: 
* *Out of Control. The Rise of Neo-Biological Civilization* (1994)
* *Out of Control. The New Biology of Machines, Social Systems, and the Economic World* (1995)
* *New Rules for the New Economy: Twelve Dependable Principles for Thriving in a Turbulent World* (1997)
* *New Rules for the New Economy. 10 Radical Strategies for a Connected World* (1998)

## Bibliografia
### Knihy
* Kelly, Kevin: Out of Control. The Rise of a Neo-Biological Civilization. Addison-Wesley Publishing Company, Reading, Massachusetts 1994
* Kelly, Kevin: Out of Control. The New Biology of Machines, Social Systems and the Economic World. Addison-Wesley Publishing Company, Reading, Massachusetts 1995
* Kelly, Kevin: New Rules for the New Economy. 10 Radical Strategies for a Connected World. Viking Penguin. New York 1998

### Články
* Kelly, Kevin: New Rules for the New Economy: Twelve Dependable Principles for Thriving in a Turbulent World. In: Wired. September 1997

### Knihy o ňom
* Brockman, John: Digerati. Encounters With the Cyber Elite. Hardwired, 1996

## Iné projekty

Kategória:Novinári USA
Kategória:Publicisti USA
Kategória:Futurológovia
Kategória:Aktivisti USA
Kategória:Osobnosti z Pensylvánie
Stabilizácia obrazu

**Stabilizácia obrazu** je rodina rôznych techník cielených na zvýšenie stability obrazu. Používa sa v ďalekohľadoch so stabilizáciou obrazu, fotografii, videografii a astronomických teleskopoch. Pri fotoaparátoch je roztrasenie fotoaparátu značne problematické pri pomalých rýchlostiach uzávierky alebo s dlhými ohniskovými vzdialenosťami teleobjektívov. Pri videokamerách môže roztrasenie kamery spôsobiť viditeľné chvenie medzi polsnímkami v nahratom videu. Pri astronómii sú tieto problémy znásobené meniacimi sa variáciami v atmosfére, ktoré zapríčiňujú zdanlivé menenie polohy objektov.

## Techniky stabilizácie obrazu

### Optická stabilizácia obrazu

**Optický stabilizátor obrazu**, často skracovaný ako **OIS** (Optical Image Stabilizer), je mechanizmus použitý v digitálnych fotoaparátoch a videokamerách, ktorý stabilizuje nahrávaný obraz menením optickej cesty k senzoru. V implementácii Canonu to funguje použitím plávajúceho šošovkového člena, ktorý sa posúva ortogonálne k optickej osi objektívu, použitím elektromagnetov. Vibračný signál, ktorý je kompenzovaný stabilizačným šošovkovým členom je zvyčajne nadobudnutý použitím dvoch piezoelektrických senzorov zisťujúcich uhlovú rýchlosť (často taktiež nazývaných gyroskopické senzory).

### Posúvanie obrazového senzora
Senzor, ktorý zachytáva obraz, môže byť posunutý takým spôsobom, aby protichodne reagoval na pohyb fotoaparátu. Konica Minolta použila techniku zvanú "anti-shake" teraz marketingovo označovanú ako SteadyShot v rade fotoaparátov Sony α, ktorá sa spolieha na veľmi presný senzor na zisťovanie uhlovej rýchlosti, aby detegovala pohyb fotoaparátu. Iní výrobcovia používajú DSP na analýzu obrazu počas behu a následne podľa toho posúvajú senzor.

### Digitálna stabilizácia obrazu
Digitálna stabilizácia obrazu sa používa v niektorých videokamerách. Táto technika posúva elektronický obraz zo snímky do snímky videa dostatočne, aby negovala pohyb. Používa pixely za okrajom viditeľného rámu na poskytnutie nárazníku pre pohyb.

### Stabilizačné filtre
Mnoho nelineárnych strihových systémov používa stabilizačné filtre, ktoré dokážu opraviť nestabilizovaný obraz nasledovaním pohybu pixelov v obraze a nápravou obrazu pohybom políčka. Proces je podobný ako **digitálna stabilizácia obrazu**, ale keďže tu nie je žiadny "väčší" obraz, ktorý by fungoval ako nárazník, tak filter buď oreže obraz na menší, aby skryl pohyb políčka alebo sa pokúsi znovu-vytvoriť stratený obraz na okrajoch pomocou extrapolácie.

### Orthogonal Transfer CCD
Orthogonal transfer CCD (OTCCD) sa používa v astronómii a funguje tak, že posúva obraz v rámci CCD senzora počas toho ako je obraz zachytávaný podľa analýzy predpokladaného pohybu jasných hviezd. Toto je zriedkavý príklad digitálnej stabilizácie pre stojaté obrázky. Príkladom tohto spôsobu je aj pripravovaný gigapixelový teleskop Pan-STARRS, ktorý je práve (k roku 2007) vo výstavbe na Havaji.

## Referencie


Kategória:Fotografia
Librazhd (okres)

thumb|Poloha okresu Librazhd v Albania

**Librazhd** (alb.: *Rrethi i Librazhdit*) je okres v Albánsku. Počet obyvateľov je 72 000 (2004 odhad), a rozloha je 1 102 km². Nachádza sa na východe krajiny, jeho hlavné mesto je Librazhd. V okrese je ešte mesto Përrenjas.

Kategória:Okresy v Albánsku
Low key

náhľad|Vysoko kontrastná mačka, nasvietená jedným svetlom sprava.
**Low key** (z angl. *low-key lighting* – doslova „nízko kľúčové nasvietenie“) je štýl nasvietenia fotografickej alebo filmovej scény, vyznačujúci sa prevahou tmavých tónov a vysokým kontrastom medzi svetlom a tieňom.

V tradičnej čiernobielej fotografii sa osvetlenie skladá z troch svetiel: hlavného, výplňového (fill-in) a zadného. Hlavné svetlo odhaluje kontúry objektu, výplňové prekresluje tiene a tým znižuje kontrast, zatiaľ čo zadné zdôrazňuje pozadie.

Vysoký kontrast tvorí snímky dramatickejšími: zdôrazňuje jas slnka na púšti, ľudské tváre vyzerajú drsnejšie a staršie, izoluje predmety od tmavšieho okolia. Pri low key je toto žiadúce, preto sa v ňom fill-in svetlo používa zriedka. Pomer jasu svetiel s tieňmi sa tu dosahuje aj 8:1, čo je výrazne viac než u high key osvetlenia, kde sa pomer môže blížiť k 1:1.

## Pozri aj
* film noir
* high key
* natural key

## Referencie

## Iné projekty

 
Kategória:Fotografia
Norman Dalkey

**Norman Crolee Dalkey** (* 22. november 1915, Colorado, USA† 22. február 2004, Kalifornia) bol americký matematik.

## Profil
Bol spolutvorcom metódy Delphi. Metóda Delphi je jedna z najvýznamnejších a najpoužívanejších prognostických a futurologických metód. Pôsobil v RAND Corporation v meste Santa Monica v Kalifornii v USA.

## Dielo
Bol autorom alebo spoluautorom kníh a publikácií:
* *An Experimental Application of the Delphi Method to the Use of Experts* (spoluautor) (1962)
* *The Delphi Method. Use of Self-Ratings to Improve Group Estimates* (spoluautor) (1969)
* *Experimental Assessment of Delphi Procedures with Group Value Judgements* (spoluautor) (1971)
* *Elementary Cross-Impact Model* (1972)
* *The Inductive Logic of Information Systems* (1987)
* *Entropy and Belief Networks* (1992)

## Bibliografia
### Správy
* Dalkey, Norman C.: The Delphi Method: An Experimental Study of Group Opinion. Prepared for the United States Air Force Project RAND. RAND Corporation, Santa Monica, California 1969
* Dalkey, N., Brown, B., Cochran, S.: The Delphi Method, III: Use of Self Ratings to Improve Group Estimates. Prepared for the United States Air Force Project RAND. RAND Corporation, Santa Monica, California 1969

## Referencie


## Externé odkazy
* Trove

Kategória:Futurológovia
Kategória:Matematici USA
Kategória:Prognostici
Kategória:Osobnosti z Colorada
Zikkurat

[thumb|Zikkurat Choga Zanbil z [13. storočie pred Kr.|13. storočia pred Kr. blízko mesta Súsy v Iráne.]]
[thumb|Zikkurat [Etemennigurru pri meste Ur.]]
**Zikkurat** (ojedinele písané aj **zikkurrat**; iné názvy: **vrch boha, nebeský vrch, dom siedmich pásiem, babylonská veža**; po sumersky *unir* = postavený do výšky, vyčnievajúci) je (pôvodne akkadský) názov typu chrámu stavaného v celej Mezopotámii a Elame od konca 3. tisícročia pred Kr., teda pôvodne skoro vždy zo sumerského obdobia. 

Bola to vysoká chrámová veža s pravouhlým (štvorcovým alebo pozdĺžnym) alebo kruhovým pôdorysom, s 3-7 terasovitými stupňami členenými výstupkami a ústupkami so stenami smerom nahor a s malou svätyňou na vrchole veže. 

Svätyňa bola natretá modrou farbou alebo obložená modrými tehlami a slúžila ako miesto kultu, hvezdáreň aj pozorovateľňa. 

## Najznámejšie zikkuraty

## Iné projekty

## Zdroje
Oppenheim, Leo A. *Starověká Mezopotámie: portrét zaniklé civilizace*. Praha : Academia, 2001.

Kategória:Mezopotámia
Kategória:Chrámy

Kategória:Sumer
Kategória:Babylonia
Kórejské meno

**Kórejské meno** sa skladá z dvoch častí – z priezviska a rodného mena. Väčšinou sa súčasné kórejské mená zapisujú aj pomocou kórejskej abecedy hangul, čím sa vyjadruje zvuková stránka mena t. j. výslovnosť, ale aj pomocou znakov hanča, čím sa vyjadrí význam mena.

Priezvisko väčšinou pozostáva z jednej slabiky a podľa Pravidiel slovenského pravopisu sa v slovenčine uvádza ako prvé. Existuje však niekoľko priezvisk pozostávajúcich z dvoch slabík. V súčasnosti existuje v Kórei okolo 300 priezvisk. Ak sa žena vydá, ponecháva si svoje rodné priezvisko, ale deti (tak chlapci, ako aj dievčatá) dostávajú priezvisko po svojom otcovi.

Po priezvisku nasleduje rodné meno, ktoré sa väčšinou skladá z dvoch slabík a podľa Pravidiel slovenského pravopisu sa tieto dve slabiky uvádzajú v slovenčine rozdelené pomlčkou. Napríklad Pan Ki-mun, kde Pan je priezvisko a Ki-mun je rodné meno. Rozdiel medzi slovenčinou a kórejčinou je ten, že kým v slovenčine je na výber konkrétne meno (napr. Adam), v kórejčine je na výber z asi 5000 znakov (slabík), z ktorých sa „poskladá“ rodné meno.

thumb|right|45% Kórejčanov nosí jedno z týchto troch priezvisk Kim, I, alebo Pak

Najčastejšie kórejské priezviská sú Kim, I a Pak. Ich nositelia tvoria v Južnej Kórei asi až 45 % populácie. V Kórei je veľmi dôležitý klanový systém, kde každý jednotlivec je príslušníkom konkrétneho klanu. Spoločným znakom klanu je okrem nosenia rovnakého priezviska aj pôvod z tej istej oblasti, mesta. (Napríklad klan Kim z Kimhä). Väčšinou toto miesto je miestom narodenia najstaršieho predka daného klanu. Kvôli tomu Kórejčania po stáročia uchovávajú záznamy o svojich predkoch (tzv. genealogické tabuľky), ktoré môžu siahať aj viac ako 1000 rokov dozadu.

Mená na Kórejskom polostrove sa časom vyvíjali. Ešte pred 2000 rokmi príslušníci rôznych kmeňov, ktoré obývali tieto teritóriá, nepoužívali priezvisko a ich meno bolo pôvodom z ich rodného jazyka. Až počas obdobia Troch kráľovstiev pod vplyvom čínskej kultúry začali prijímať, najprv králi a šľachta, čínske mená s „kórejskou“ výslovnosťou. Tento spôsob sa stal v kruhoch vládnej vrstvy bežný počas panovania kráľovstva Šilla a obyvatelia kráľovstva Korjo už prevažne používajú tento systém.

V niektorých obdobiach, keď Kórea bola pod nečínskym vplyvom – menovite pod nadvládou Mongolska, mandžuskej dynastie či počas japonskej okupácie Kórey (1910-1945) – bolo zaužívané používanie mien z týchto krajín. Najväčší nátlak na zmenu kórejských mien bol práve medzi rokmi 1940-1945, keď japonská okupácia vrcholila. V tom čase až 84% populácie bolo donútených si zmeniť, alebo aspoň registrovať nové, japonské meno.

Zvyk dávať rovnaké meno synovi po otcovi (dcére po svojej matke), po predkovi, alebo po nejakom významnom človeku je nielen v Kórei, ale skoro v celej východnej Ázii tabu.

Kategória:Kórea
Kategória:Mená